#### 

#### ประกาศเทศบาลตำบลป่าซาง

#### เรื่อง การสอบราคาจ้างเหมาโครงการ จำนวน 1 โครงการ

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

เทศบาลตำบลป่าซาง มีความประสงค์จะสอบราคาจ้างเหมาก่อสร้างอาคารเมรุเผาศพแบบเตาเดี่ยว หมู่ 3 (ตามแบบ ทต.กำหนด) พร้อมป้ายประชาสัมพันธ์โครงการ วงเงินงบประมาณ 890,000.-บาท (แปดแสนเก้าหมื่นบาทถ้วน) ราคากลาง 1,000,000.-บาท ระยะเวลาดำเนินการ 150 วัน จ่ายจากเงินสะสม เอกสารสอบราคาชุดละ 900.-บาท

ผู้มีสิทธิเสนอราคาจะต้องมีคุณสมบัติดังต่อไปนี้

1.เป็นนิติบุคคล หรือบุคคลธรรมดา ที่มีอาชีพรับจ้างทำงานที่จะสอบราคาดังกล่าว

2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา

3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ เทศบาลตำบลป่าซาง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาครั้งนี้

5.มีผลงานก่อสร้างประเภทเดียวกันกับงานที่สอบราคา ผลงานต้องเป็นสัญญาเดียวและแล้วเสร็จตามสัญญา **ในวงเงินไม่น้อยกว่า 400,000. - บาท** เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลเชื่อถือ

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม **ในวันที่ 8 กรกฎาคม 2554โดยพร้อมกัน เวลา 10.00 น. ณ สำนักงานเทศบาลตำบลป่าซาง**  กรณีที่ผู้ซื้อแบบไม่มาดูสถานที่ก่อสร้างและรับฟังคำชี้แจงรายละเอียดเพิ่มเติม ให้ถือว่าผู้ซื้อแบบได้ทราบสถานที่ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาต่าง ๆ ในเวลาทำงานจะนำมาอ้างให้พ้นผิดมิได้

กำหนดยื่นซองสอบราคา  **ตั้งแต่วันที่ 5-20 กรกฎาคม 2554 ได้ที่ กองคลังงานทะเบียนทรัพย์สินและพัสดุ เทศบาลตำบลป่าซาง ระหว่างเวลา 08.30 น. ถึง 16.30 น. ในวันและเวลาราชการ และในวันที่ 21 กรกฎาคม 2554 ณ ศูนย์รวมข้อมูลข่าวสารการจัดซื้อจัดจ้างเทศบาลตำบลระดับอำเภอ อาคารกาญจนาภิเษก ชั้น 2** **ที่ว่าการอำเภอแม่จัน** **ระหว่างเวลา 09.00 น. ถึง 11.00 น. และกำหนดเปิดซองสอบราคา ในวันที่ 22 กรกฎาคม 2554 ณ ศูนย์รวมข้อมูลข่าวสารการจัดซื้อจัดจ้างเทศบาลตำบลระดับอำเภอ อาคารกาญจนาภิเษก ชั้น 2** **ที่ว่าการอำเภอแม่จัน เวลา09.00 น. เป็นต้นไป**

**-2-**

ผู้สนใจติดต่อขอซื้อเอกสารสอบราคา **ได้ที่ กองคลัง งานทะเบียนทรัพย์สินและพัสดุ เทศบาลตำบลป่าซาง ระหว่างวันที่ 5-20 กรกฎาคม 2554 ในวันและเวลาราฃการ ตั้งแต่เวลา 08.30 น. ถึงเวลา 16.30 น. และในวันที่ 21 กรกฎาคม 2554 ณ ศูนย์รวมข้อมูลข่าวสารการจัดซื้อจัดจ้างระดับอำเภอ อาคารกาญจนาภิเษก ชั้น 2** **ที่ว่าการอำเภอแม่จัน ระหว่างเวลา 09.00 น. ถึง 11.00 น.** **หรือสอบถามทางโทรศัพท์หมายเลข 0–5360–7667 ในวันและเวลาราชการ**

ประกาศ ณ วันที่ 5 เดือน กรกฎาคม พ.ศ.2554

(ลงชื่อ)

(นายชาติ วุฒิอดิเรก)

นายกเทศมนตรีตำบลป่าซาง